Vehicle Hit Schoolgirl On Highway, Death - हाईवे पर वाहन ने छात्रा को कुचला, मौत - Amar Ujala Hindi News Live
Home › Uttar Pradesh › Unnao › Vehicle hit schoolgirl on highway, death
{"_id":"5c057b72bdec22414014dd8d","slug":"vehicle-hit-schoolgirl-on-highway-death","type":"story","status":"publish","title_hn":"\u0939\u093e\u0908\u0935\u0947 \u092a\u0930 \u0935\u093e\u0939\u0928 \u0928\u0947 \u091b\u093e\u0924\u094d\u0930\u093e \u0915\u094b \u0915\u0941\u091a\u0932\u093e, \u092e\u094c\u0924","category":{"title":"City and States Archives","title_hn":"\u0936\u0939\u0930 \u0914\u0930 \u0930\u093e\u091c\u094d\u092f \u0906\u0930\u094d\u0915\u093e\u0907\u0935","slug":"city-and-states-archives"}}
unnao Updated Tue, 04 Dec 2018 12:22 AM IST
शिवानी की फाइल फोटो। - फोटो : amarujala
हाईवे पर हुसैननगर बाईपास चौराहे के पास अज्ञात वाहन साइकिल सवार छात्रा को कुचलते हुए निकल गया। उसकी मौके पर ही मौत हो गई। हादसे के बाद लोगों की भीड़ लग गई। पुलिस ने शव का पोस्टमार्टम कराया। पुलिस ने अज्ञात वाहन चालक के खिलाफ मुकदमा दर्ज किया है। वहीं गदनखेड़ा बाईपास चौराहे पर सड़क हादसे में युवक की मौत हो गई।
सदर कोतवाली के हुसैननगर गांव निवासी दिनेश की बेटी शिवानी (15) शहर के चंद्रशेखर आजाद इंटर कालेज में 11वीं की छात्रा थी। सोमवार सुबह 7:30 बजे वह साइकिल से आवास विकास कालोनी स्थित कोचिंग जा रही थी। शहर जाने के लिए वह घर से कुछ दूरी पर हुसैन नगर बाईपास चौराहे को पार कर रही थी। लखनऊ लेन पर अज्ञात वाहन उसेकुचलते हुए चला गया। शिवानी की मौके पर ही मौत हो गई। घटना की जानकारी पर पिता दिनेश, मां अनीता व अन्य परिजन घटनास्थल पर पहुंचे। शव की पहचान कराने के बाद पुलिस ने पोस्टमार्टम कराया। दिनेश ने बताया कि शिवानी की एक छोटी बहन रम्मी है। वह कक्षा छह की छात्रा है। पिता की हुसैननगर में कपड़ों की सिलाई की दुकान है।
हाईवे पर ही इस घटना स्थल से करीब पांच किमी की दूरी पर गदनखेड़ा बाईपास चौराहे पर किसी वाहन ने करीब 35 वर्षीय युवक को कुचल दिया। मृतक की पहचान नहीं हो पाई है। पुलिस ने शव को मुर्दाघर में रखवा दिया है।